#### Nr. 645/13.01.2017

#### P R O I E C T D E H O T Ă R Â R E

**privind aprobarea retragerii dreptului de folosinta asupra terenurilor atribuite beneficiarilor de loturi pentru construire locuinta care nu au respectat prevederile art. 6 alin. (1) din Legea 15/2003 republicata**

Primarul municipiului Dej, judeţul Cluj

Având în vedere Raportul nr. 644 din 13.01.2017, al Serviciului de Urbanism şi Amenajarea Teritoriului şi Procesul verbal nr. 3 din 12.01.2017 al Comisiei de evaluare a cererilor depuse de tineri, în conformitate cu Legea nr. 15/2003 republicată, prin care se propune retragerea dreptului de folosinta asupra terenului atribuit, conform Art. 6 alin. (2) din Legea nr. 15/2003 republicată si anularea proceselor verbale de predare-primire a celor 6 beneficiari de loturi situate în Cart. Griviţei - Fântânilor, care nu au respectat prevederile art. 6 alin. (1) din Legea 15/2003 republicată.

În temeiul prevederilor Legii 15/2003 republicată, a H.G. nr. 896/2003 şi art. 45 alin. (3) din Legea nr. 215/2001 privind administraţia publică locală, republicată, propune spre aprobare Consiliului Local următorul proiect de hotărâre;

**Art.1.** Se aprobă retragerea dreptului de folosinta asupra terenului atribuit, conform Art. 6 alin. (2) din Legea nr. 15/2003 republicată si anularea proceselor verbale de predare-primire a celor 6 beneficiari de loturi situate în Cart. Griviţei - Fântânilor, care nu au respectat prevederile art. 6 alin. (1) din Legea 15/2003 republicată si anume:

***-*** lotul nr. 1, care a fost atribuit lui LEOCA SILVIANA

- lotul nr. 5, care a fost atribuit lui FODOR RAZVAN DANIEL

- lotul nr. 19, care a fost atribuit lui CSIBI-KUTI KONRAD-LASZLO

- lotul nr. 20, care a fost atribuit lui SUCIU IULIA-ELENA

- lotul nr. 37, care a fost atribuit lui RUS SAMUEL

- lotul nr. 38, care a fost atribuit lui BINDEA EVA

**Art. 2.** Cu ducerea la îndeplinire a hotărârii ce urmează a fi aprobată se încredinţează Primarul municipiului Dej prin Serviciul de Urbanism şi Amenajarea Teritoriului din cadrul Primăriei municipiului Dej.

**Iniţiator**

**PRIMAR SECRETAR**

**Ing. Morar Costan jr. Pop Cristina**